Kleuter sukkel om aan die slaap te raak | Health24
Kleuter sukkel om aan die slaap te raak
My dogtertjie van 4 jaar 10 maande sukkel om saans aan die slaap te raak, ten spyte van ' n vaste roetine sedert babadae. Deesdae sukkel sy om voor tien aan die slaap te raak, al neem ek haar teen 20h30 bed toe. Sy slaap glad nie in die dag nie, maar slaap soggens tot 9uur as jy haar los. Sy slaap goed in die nag. Aangesien sy soggens vroeg moet wakker word om kleuterskool toe te gaan, is dit tog nodig dat sy vroeer moet gaan slaap. Sal iets soos Rescue druppels help? Sy is baie gesond en neem nie ander medikasie nie. (Dit lyk of sy net doodeenvoudig ' n nagmens is!??)
Baie kinders van hierdie ouderdom sukkel om vroeg saans aan die slaap te raaak.Gewoonlik is hierdie kinders baie slim en nuuskierig. Die beste is om elke aand vir haar te lees.Soen haar daarna en verlaat haar slaapkamer. Die huis moet stil en rustig wees.